Diari Oficial de la Generalitat Valenciana


Sumari del DOGV 4689, del 11-02-2004 (2004/928)

Juí verbal número 000015/2002. Cèdula de notificació.
-----------------------------------------------------

### Dades del document

Número de DOGV
:   4689

Data del DOGV
:   11-02-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/928


Organisme emissor
:   Jutjat de Primera Instància Número 25 de València

Tipus de document
:   Anunci

Juí verbal número 000015/2002. Cèdula de notificació. [2004/S928]
  
Procediment: assumpte civil 000015/2002.
  
Juí: juí verbal - 000015/2002
  
Part demandant: Aguas de Valencia i Omnium Ibérico, SA
  
Part demandada: Marta Luisa Camus Torreblanca.
  
Sobre: en el juí referenciat, s'ha dictat la resolució que té el text literal següent:
  
Sentència número 000001/2004.
  
Jutgessa que la dicta: Ana María Mestre Soro.
  
Lloc: València.
  
Data: 12 de gener de 2004
  
Part demandant: Aguas de Valencia i Omnium Ibérico, SA
  
Advocat: Valero Llorca, Javier i Valero Llorca, Javier.
  
Procuradora: Barber Paris, Desamparados
  
Part demandada: María Luisa Camus Torreblanca.
  
Objecte del juí
  
Antecedents de fet
  
Primer. Que el procurador de la part actora, en la representació que va acreditar, va presentar escrit de demanda que per torn de repartiment va correspondre a este jutjat, i va adduir els fets que consten en les actuacions, i després d'al·legar els fonaments de dret que va estimar d'aplicació al cas, va acabar suplicant al jutjat que es dictara sentència d'acord amb les peticions.
  
Segon. Que admesa a tràmit la demanda, es va disposar la citació a vista de les parts, i la part actora no va comparéixer per la qual cosa fou declarada en rebel·lia i esta va comparéixer el dia i hora assenyalat i va al·legar el que li corresponia segons dret practicant-se la prova proposada i declarada pertinent, amb el resultat que obra en les actuacions.
  
Tercer. En la tramitació d'estes actuacions s'han observat totes les prescripcions legals.
  
Fonaments de dret
  
Primer. La quantitat objecte de reclamació en el present procediment té la base en un contracte de subministrament d'aigua potable i d'instal·lació i reparació del comptador per a l'immoble situat al carrer Berenguer de Montoliu, número 13 €21.ª subscrit el 22 de juliol de 1975 entre l'actora i Pascual Esteban Ogazón, en el qual es va subrogar la demandada segons resulta dels documents acompanyats a la demanda, en virtut del qual la demandada ve obligada al pagament del servici que li presta l'actora la qual sol·licita la resolució del contracte i el cobrament del que es deu. Pretensió respecte de la qual la demandada adopta la posició jurídica de rebel·lia.
  
Segon. De la prova practicada a instàncies de la part actora açò és la documental i l'interrogatori de la demandada que citada amb els avisos legals, no va comparéixer i en aplicació de l'article 304 Llei d'Enjudiciament Civil, resulten acreditats els extrems de la demanda i procedix de conformitat amb els articles 1.089 i següents, 1.124 i 1.203 i següents del Codi Civil dictar sentència condemnatòria.
  
Tercer. Respecte dels interessos són d'aplicació els articles 1.101 i 1.108 del Codi Civil.
  
Quart. Les costes han de ser imposades a la part demandada de conformitat amb l'article 394 de la Llei d'Enjudiciament Civil.
  
Decisió:
  
Que amb l'estimació de la demanda interposada per Aguas de Valencia, SA, Omnium Ibérico, SA, contra María Luisa Camus Torreblanca he de declarar resolt el contracte de subministrament d'aigua i d'instal·lació i reparació de comptador subscrit en el seu dia entre la part actora i Pascual Esteban, en el qual el va substituir la demandada senyora Camus, relatiu a l'immoble situat al carrer Berenguer de Montoliu, número 13-21.ª de València, i ordene que s'adopten totes les mesures que resulten necessàries per al cessament efectiu del subministrament d'aigua, autoritzant inclús a la part actora, si fóra necessari, a entrar en l'immoble on es troba instal·lat el comptador per a poder interceptar el pas de l'aigua i als efectes, condemnar a la demandada que satisfaga als demandants de forma solidària, en concepte de subministrament efectuat i no satisfet la suma de 37.874 pessetes, açò és 227,63 euros més interessos legals des de la interpel·lació judicial, amb imposició de costes a la part demandada.
  
Manera d'impugnació: mitjançant recurs d'apel·lació davant l'Audiència Provincial de València (article 455 Llei d'Enjudiciament Criminal).
  
El recurs es prepararà per mitjà d'escrit presentat en este jutjat en el termini de cinc dies hàbils comptadors des del dia següent de la notificació, limitat a citar la resolució apel·lada, i manifestar la voluntat de recórrer, amb expressió dels pronunciaments que impugna (article 457.2 Llei d'Enjudiciament Criminal).
  
Esta és la meua sentència, que pronuncie, mane i firme.
  
Publicació. Atesa, llegida i publicada fou l'anterior sentència per la magistrada jutgessa que la va dictar, mentre feia audiència pública en el mateix dia de la data, de la qual jo, la secretària judicial done fe.
  
València, 12 de gener de 2004
  
En atenció al desconeixement de l'actual domicili o residència de la part demandada, de conformitat amb el que establixen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el tauler d'anuncis del jutjat per a dur a efecte la diligència de notificació de sentència.